**Kontinuálne vzdelávanie**

**Základné informácie o vzdelávacom programe**

*Názov vzdelávacieho programu:* **učiteľstvo anglického jazyka a literatúry**

*Druh kontinuálneho vzdelávania:* kvalifikačné vzdelávanie na doplnenie kvalifikačných predpokladov podľa § 8 ods. 1 písm. c) zákona č. 317/2009 Z. z.

*Číslo rozhodnutia o akreditácii:* 564/2011 – KV

*Počet priznaných kreditov za absolvovanie programu:* 71

*Hlavný cieľ vzdelávacieho programu:* umožnenie získania profesijných kompetencií na splnenie kvalifikačného predpokladu na vyučovanie ďalšieho aprobačného predmetu – anglický jazyk a literatúry

*Špecifické ciele vzdelávacieho programu:*

* získanie potrebnej úrovne odborných poznatkov v oblasti jazyka, literatúry a didaktiky
* spoznanie najnovších trendov vo vyučovaní angličtiny ako cudzieho jazyka (v teoretickej a praktickej rovine)
* rozšírenie vzdelania nielen o lepšiu znalosť jazyka samotného, ale aj o oblasť kultúry, reálií, literatúry anglofónnych krajín
* v priebehu tvorby záverečnej práce sa účastník vzdelávania stáva špecialistom na zvolenú tému, v rámci ktorej prejaví schopnosť tvorivo pracovať s využitím odbornej literatúry a prameňov vrátane kritickej analýzy a vlastnej argumentácie

*Cieľová skupina – vzdelávanie je možné poskytovať pre pedagogických zamestnancov – učiteľov v podkategóriách:*

* učiteľ pre nižšie stredné vzdelávanie (učiteľ druhého stupňa základnej školy)
* učiteľ pre nižšie stredné odborné vzdelávanie, stredné odborné vzdelávanie, úplné stredné všeobecné vzdelávanie, úplné stredné odborné vzdelávanie, učiteľ pre vyššie odborné vzdelávanie (učiteľ strednej školy)

*Rozsah vzdelávania:* 255 hodín (36 mesiacov)

*Forma vzdelávania:* prezenčná

*Spôsob ukončovania programu:* obhajoba písomnej záverečnej práce a záverečná skúška pred päťčlennou skúšobnou komisiou

*Termín podávania prihlášok na vzdelávací program so začiatkom v akademickom roku 2013/2014:*  **do 6. septembra 2013**

*Začiatok vzdelávacieho programu:* **4. október 2013**

*Vzdelávanie prebieha:* v určené piatky (popoludní) a v soboty v priestoroch FF KU

*Financovanie programu kontinuálneho vzdelávania:* pozri časť charakteristika vzdelávacieho programu